Document ID: /roh_data/filtered/fineweb-2-filterrobots_roh.jsonl.gz/53703

In quart d'ura avant che la lecziun cumenza, n'è anc nagin sin la Turnerwiese ch'è situada a l'ur dal center da Cuira. Igl è 17 grads ed ins na sa betg cura ch'i cumenza a plover. Da lunsch arriva il scolast da sport Curdin Bundi da la fatschenta spezialisada sin trenaments da sport individuals «80'20». El porta tastgas emplenidas cun utensils da sport. Ensemen cun ina collavuratura reparta el 15 mattas da sport sco er in fist da bun in meter lunghezza. Plaunet arrivan las participantas ed ils participants vestgids en resti da sport ch'èn gia pronts per la lecziun da funcziunal training. Durant 45 minutas vai per trenar l'entir corp. Sco il scolast declera, dettia exercizis da forza, ma er da cundiziun e coordinaziun.
L'acziun «Cuira muventa tuts»
Mintga di datti trais curs da sport – in la bun'ura, in da mezdi ed in vers saira. Sin il cedel da program stattan passa diesch differentas lecziuns che vegnan instruids da 24 lecziuns da fitness. I dat purschidas pli meditativas, sco Tai Chi u Yoga, sco er lecziuns che chatschan pli fitg ad aut il puls sco Bootcamp u trenaments d'interval intenisvs. Lieu han quels sin tut en tut set plazs en la citad da Cuira.